არშიიანი აბლაბუდიანი სოკო

**არშიიანი აბლაბუდიანი სოკო** () — სოკოს სახეობა აბლაბუდიანი სოკოების გვარისა, რომლის გავრცელების არეალი მოიცავს ჩრდილოეთ ამერიკას, ევროპასა და მაროკოს (ჩრდილოეთი აფრიკა).

საკვებად გამოიყენება ნორჩობაში. იზრდება ჯგუფებად ნიადაგზე, წიწვოვან და შერეულ ტყეებში, ზაფხულიდან შემოდგომამდე.

სოკო პირველად აღწერა შვედმა მიკოლოგმა ელიას მაგნუს ფრისმა 1838 წელს როგორც *Agaricus balteatus*, ხოლო იმავე წელს გადაიტანა კორტინარიუსის გვარში.

**სამეცნიერო სინონიმები**:
* *Agaricus balteatus*  Fr. (1818)
* *Gomphos balteatus*  (Fr.) O.Kuntze (1891) 
* *Cortinarius subbalteatus* Kühner (1955) 
* *Cortinarius balteatotomentosus*  Rob.Henry (1958) 
* *Cortinarius subopimus*  Bidaud (1995)
* *Cortinarius tomentosus*  Rob.Henry (1985)

## აღწერა
ქუდის დიამეტრი — 3-12 სმ-მდე, ხორციანი, ნორჩობაში ნახევარსფეროსებრია, შემდეგ ამობურცული და საბოლოოდ ბრტყლად ჩაზნექილი. ზედაპირი მშრალი, ქერცლისებრი, ზოგჯერ ოდნავ წებოვანი, კიდეზე შემოვლებულია აქვს იისფერი არშია. ფერი ვარირებს ვარდისფერ-იისფერიდან ვარდისფერ-იისფერ-ყავისფრამდე.

ჰიმენოფორი — ფირფიტებიანი, ფირფიტები შეზრდილია კბილით. საკმაოდ მკვრივი, თავდაპირველად ღია მოყვითალოა, შემდეგ მოთეთრო ან ჟანგმიწისფერი.

ფეხის სიგრძე — 4-7 სმდე, სისქე — 2-4 სმ-მდე, ცილინდრულ, მკვრივი, ძირში გაგანიერებული, სიგრძივ ბოჭკოვანი. თავიდან მოთეთრო, შემდეგ ჟანგმიწისფერი, ზოგჯერ ძირისკენ წითელ-ყავისფერი.

რბილობი — სქელი, ხორციანი, მკვრივი, თეთრი ფერის. გაჭრისას ფერს არ იცვლის, სასიამოვნო გემოთი. ნორჩობაში ახასიათებს ხილის სუნი, სიმწიფეში იღებს არასასიამოვნი სუნს.

სპორების ფხვნილი — ყვითელ-ყავისფერი. სპორები — 10-11x5–5,6 მკმ, ნუშის ფორმის.

## გავრცელება და ეკოლოგია
გავრცელების არეალი მოიცავს ჩრდილოეთ ამერიკას, ევროპასა და ჩრდილოეთ აფრიკას (მაროკო).
 
ფართოდაა გავრცელებული ევროპაში, თუმცა ზოგიერთ ადგილას იშვიათად გვხვდება, მაგალითად — პოლონეთში, სლოვაკეთში, გერმანიაში, ნიდერლანდებსა და ინგლისში.

იზრდება ნიადაგზე ერთეულებად ან დიდ ჯგუფებად, წიწვივან და შერეულ ტყეებში, უპირატესად მჟავე ნიადაგზე ნაძვთან, ზოგჯერ სოჭთანაც

**სეზონი** — ზაფხულიდან შემოდგომამდე.

## მსგავსი სახეობები

Cortinarius-alboviolaceus-0203.jpg|*Cortinarius alboviolaceus*
Cortinarius caerulescens a1 (1).JPG|*Cortinarius caerulescens* 
Cortinarius camphoratus 114071.jpg |*Cortinarius camphoratus*
Cortinarius collinitus.jpg|*Cortinarius collinitus*
Cortinarius.crassus2.-.lindsey.jpg|*Cortinarius crassus*
Cortinarius cyanites - 20121016-01.jpg|*Cortinarius cyanites*
Cortinarius glaucopus (2).jpg|*Cortinarius glaucopus*
Cortinarius infractus (4).JPG|*Cortinarius infractus*
Cortinarius largus (37444855132).jpg|*Cortinarius nemorensis*
Viscid Violet Cort.jpg|*Cortinarius iodes*
Cortinarius purpurascens 65100.jpg|*Cortinarius purpurascens*
Cortinarius salor - Lindsey.jpg|*Cortinarius salor*
Cortinarius traganus2.JPG|*Cortinarius traganus*
Cortinarius.variicolor.-.lindsey.jpg|*Cortinarius variicolor*
Cortinarius violaceus (7986144480).jpg |*Cortinarius violaceus*
2002-12-28 Clitocybe nuda (Fr.) H.E. Bigelow & A.H. Sm 289.jpg |*Lepista nuda*
Lepista saeva 20131102w.JPG|*Lepista personata*

## კვებითი ღირებულება
საკმაოდ გემრიელი სოკოა. გამოიყენება ახალი, მხოლოდ ნორჩი ეგზემპლარები. სიმწიფეში ახასიათებს არასასიამოვნო სუნი, აქედან გამომდინარე, ზოგიერთი სახელმძღვანელო მას არასაჭმელ სოკოდ მიიჩნევს.

## რესურსები ინტერნეტში
*1
*
*

## სქოლიო
კატეგორია:არასაჭმელი სოკოები
კატეგორია:აბლაბუდიანი სოკოები